ΓΡΑΠΤΗ ΕΡΩΤΗΣΗ P-1722/00

υποβολή: Piia-Noora Kauppi (PPE-DE) προς την Επιτροπή

(20 Μαΐου 2000)

Θέμα: Μέτρα για την ασφάλεια στις οδικές σήραγγες

Οι ευρωπαϊκές οργανώσεις αυτοκινητιστών πραγματοποίησαν έρευνα με δειγματοληψία στην οποία καταγράφεται το επίπεδο ασφάλειας 25 οδικών σηράγγων σε οχτώ ευρωπαϊκές χώρες. Οι προς εξέταση σήραγγες επιλέχθηκαν μεταξύ των διαδρομών τις οποίες χρησιμοποιούν συχνότερα οι τουρίστες.

Στο πλαίσιο της έρευνας χρησιμοποιήθηκαν δεκάδες διαφορετικών κριτηρίων βάσει των οποίων διερευνήθηκε η ασφάλεια των σηράγγων. Τα σημαντικότερα κριτήρια αξιολόγησης ήταν μεταξύ άλλων η πυρασφάλεια, το εύρος των λωρίδων κυκλοφορίας, η ύπαρξη επαρκούς χώρου για την κίνηση σωστικών οχημάτων σε περίπτωση ατυχήματος καθώς και η ύπαρξη στη σήραγγα συστήματος βιντεοπαρακολούθησης και συστήματος εξαερισμού για περιπτώσεις εκτάκτου ανάγκης.

Ομοίως διερευνήθηκε το πόσο γρήγορα θα φθάσουν επί τόπου σε περίπτωση ατυχήματος η πυροσβεστικήπηρεσία, τα ασθενοφόρα και άλλα σωστικά συνεργεία. Πέραν της επί τόπου άφιξης μηχανισμών διάσωσης διερευνήθηκε και το κατά πόσοπάρχει διαθέσιμο σωστικό προσωπικό για εκπαίδευση στην αντιμετώπιση ατυχημάτων σε σήραγγες.

Η έρευνα κατέδειξε ότι μέρος των σηράγγων είναι πολύ επικίνδυνο και με ανεπαρκές επίπεδο ασφάλειας. Στις περιπτώσεις ορισμένων σηράγγων καταγράφηκε αδιαφορία σε ό, τι αφορά την ασφάλεια ή είχαν ληφθεί μέτρα μόνο για τους τύπους, ενώ στην πραγματικότητα, δενπήρχε ούτεποψία ασφάλειας.

Η Επιτροπή έχει λάβει την εν λόγω μελέτη. Ως εκ τούτου ερωτώ την Επιτροπή ποιά μέτρα προτίθεται να λάβει, προκειμένου να καταστούν ασφαλέστερες οι χρησιμοποιούμενες οδικές σήραγγες;

Απάντηση της κας de Palacio εξ ονόματος της Επιτροπής

(30 Ιουνίου 2000)

Η έρευνα στην οποία αναφέρεται το αξιότιμο μέλος του Κοινοβουλίου κατέδειξε όντως την ύπαρξη διαφορών μεταξύ των επιπέδων ασφαλείας που παρουσιάζουν οι οδικές σήραγγες στην Ευρώπη, ιδίως σε περίπτωση μεγάλης πυρκαγιάς. Αυτό οφείλεται κυρίως στο εκάστοτε επίπεδο της τεχνολογίας πουπάρχει όταν τίθενται σεπηρεσία οι σήραγγες, καθώς και στην εξέλιξη των όρων κυκλοφορίας. Οι λόγοι αυτοί εξηγούν το γεγονός ότι οι πλέον πρόσφατες σήραγγες παρουσιάζουν, κατά κανόνα,ψηλότερο επίπεδο ασφαλείας.

Κατάρχάς εναπόκειται στις αρμόδιες αρχές, στους κυρίους έργου ή στους φορείς εκμετάλλευσης των σηράγγων, να λάβουν τα μέτρα που θα εξασφαλίσουν επαρκές επίπεδο ασφαλείας στις σήραγγες. Τα μέτρα αυτά δύνανται να είναι τεχνικές προσαρμογές της κατασκευής ή του εξοπλισμού ασφαλείας, η εφαρμογή κανόνων διαχείρισης της κυκλοφορίας για τον περιορισμό της επικινδυνότητας, ή, ακόμη, διατάξεις για την διευκόλυνση της επέμβασης των σωστικών φορέων σε περίπτωση ατυχήματος.

Οι μεγάλου μήκους οδικές σήραγγες παρουσιάζουν μεγάλες διαφορές όσον αφορά την γεωμετρία, τη κατάσταση και την ηλικία τους, με αποτέλεσμα να μην είναι δυνατή ηιοθέτηση παραδοσιακών προσεγγίσεων για τα πρότυπα.

Ωστόσο, η ασφάλειά τους πρέπει να αποτελεί το αντικείμενο συνεχούς επανεξέτασης, προκειμένου να αξιοποιούνται οι καινοτομίες και η τεχνολογική πρόοδος. Η Επιτροπή επιθυμεί να ενθαρρύνει εν προκειμένω την επεξεργασία εναρμονισμένης μεθόδου.

Υποστηρίζει επίσης τις δραστηριότητες διεθνών οργανώσεων όπως του Διεθνούς Οργανισμού Οικονομικής Συνεργασίας και Ανάπτυξης ή της Παγκόσμιας Ένωσης Οδικών Μεταφορών, που αποβλέπουν στην βελτίωση της ασφάλειας των σηράγγων, μέσω της ανταλλαγής της πείρας των μελών τους και της καταγραφής των διαφόρων τεχνικών και διαδικασιών. Η Επιτροπή δεν προτίθεται να αναπαραγάγει ή να επαναλάβει τις εργασίες αυτές.

Τέλος, στο πλαίσιο του πέμπτου προγράμματος έρευνας, η Επιτροπή απηύθυνε προσκλήσειςποβολής προτάσεων για την βελτίωση των τεχνικών περιορισμού των κινδύνων και των συνεπειών των ατυχημάτων στις σήραγγες. Η έρευνα σε ειδικές τεχνολογίες αποβλέπει ιδίως στην βελτίωση των συστημάτων ελέγχου ή κατάσβεσης των αρχών πυρκαγιάς, αλλά κυρίως στην πρόληψη των πυρκαγιών.